MESTO PRIEVIDZA
    
       Materiál Mestského zastupiteľstva v Prievidzi

Materiál MsZ č. 86 /18
Mestská rada:    	      19.11.2018
  							Mestské zastupiteľstvo:    03.12.2018

N Á V R H
plánu kontrolnej činnosti hlavnej kontrolórky 
a zamestnankyne útvaru hlavnej kontrolórky na I. polrok 2019

Predkladá a spracovala: Ing. Henrieta Pietriková Gebrlínová, hlavná kontrolórka mesta

Napísala: Ing. Henrieta Pietriková Gebrlínová

Návrh na uznesenie: 

Mestská rada:

I.	berie na vedomie
Návrh plánu kontrolnej činnosti hlavnej kontrolórky a zamestnankyne útvaru hlavnej kontrolórky na I. polrok 2019

Mestské zastupiteľstvo:

Uznesenie č.     /18
I.	berie na vedomie
Návrh plánu kontrolnej činnosti hlavnej kontrolórky a zamestnankyne útvaru hlavnej kontrolórky na I. polrok 2019

II.	schvaľuje- neschvaľuje
Plán kontrolnej činnosti hlavnej kontrolórky a zamestnankyne útvaru hlavnej kontrolórky na I. polrok 2019

	Medzi povinnosti hlavnej kontrolórky , ktoré vyplývajú z ustanovenia § 18f) ods. 1b) zákona č. 369/1990 Zb. o obecnom zriadení v znení neskorších predpisov patrí úloha predložiť MsZ v Prievidzi raz za 6 mesiacov návrh plánu kontrolnej činnosti.

N á v r h 
plánu kontrolnej činnosti hlavnej kontrolórky
a zamestnankyne útvaru hlavnej kontrolórky 
na I. polrok 2019

	Predmetný návrh plánu kontrolnej činnosti bol dňa 15.11.2018 zverejnený na úradnej tabuli mesta, čím bola dodržaná podmienka podľa vyššie citovaného zákona spočívajúca v povinnosti zverejniť plán najneskôr 15 dní pred rokovaním mestského zastupiteľstva spôsobom v meste obvyklým a bude prerokovaný na zasadnutí mestskej rady dňa 19.11.2018.

A.	KONTROLNÁ  ČINNOSŤ

a)  Pravidelné a tematické kontroly: 

1.	Kontrola dodržiavania a uplatňovania všeobecne záväzných právnych predpisov 
a interných noriem mesta v oblasti poskytovania a použitia účelových dotácií 
z rozpočtu mesta u vybraných osôb, ktorým boli dotácie poskytnuté

2.	Kontrola stavu a vývoja dlhu mesta a kontrola dodržiavania podmienok pre prijatie návratných zdrojov financovania 

3.	Kontrola vybavovania sťažností 

4.	Kontrola vybavovania petícií 

5.	Kontrola hospodárenia a nakladania s majetkom v príspevkovej organizácii KaSS 
v Prievidzi – kontrola procesu vyraďovania a likvidácie majetku

6.	Kontrola všeobecne záväzných nariadení a interných smerníc

b)  Ostatné kontroly

1.	Kontroly vykonávané na základe uznesení MsZ v Prievidzi

2.	Kontroly vykonávané na základe podnetu primátorky mesta, ak vec neznesie odklad

3.	Kontroly vykonávané z vlastného podnetu na základe poznatkov, o ktorých sa hlavná kontrolórka dozvedela pri výkone svojej činnosti

4.	Kontrola plnenia uznesení MsZ

5.	Vybavovanie podnetov prijatých v súlade so zákonom č. 307/2014 Z.z. o niektorých opatreniach súvisiacich s oznamovaním protispoločenskej činnosti

B.	STANOVISKÁ

       1. Vypracovanie odborného stanoviska k návrhu záverečného účtu  mesta za rok 2018   
             pred jeho schválením v MsZ